194 



de Høj ikke i spredte Grupper men ordnede sig i et langt Baand, 

 som bevægede sig frem i slangeagtige Bugter. Efterhaanden 

 ankom n\^e Sværme og sluttede sig til de foregaaende, og det 

 saa ud, som om Trækket nu skulde begynde for Alvor. Men 

 skøndt Tallet af de allerede ankomne sikkert maatte regnes i 

 Hundredetusender, var det dog endnu kun Forposterne. De 

 havde øjensynlig fløjet direkte til Nattekvarteret og ikke som 

 det store Flertal givet Møde ved Samlingspladsen udenfor Kåge- 

 rod. Det varede dog ikke længe, før man syntes at se en sort 

 Sky, som nærmede sig over Skoven. Det var selve Hovedstyrken, 

 som var i Anmarsch; tydeligere og tydeligere kunde man se, at 

 det var Kvækernes næsten ufatteligt lange Tog, der kom. De 

 fløj med en Front omtrent 50 m bred og i flere Lag ovenpaa 

 hverandre, og uafbrudt vedblev denne Strøm af nye Fugle. 

 F'ørste Gang, jeg tog Tiden for Togets Forbifart, varede det over 

 45 Minutter, og Millioner og atter Millioner samledes. Da jeg 

 14 Dage efter atter vilde fastslaa Tiden for Trækkets Varighed, 

 kunde jeg notere 1 Time 19 Minutter, hvilken Tid der medgik 

 for Fuglene til at samles, og Toget vedblev hele Tiden næsten 

 uafbrudt, blot nu og da med el kort Ophold. 



Men holder vi os til mit første Tal 45 Minutter og antager, 

 at Togels Bredde kun bestaar af Tusend Fugle, og at de kun 

 danner 2 Lag, samt al der passerer 2000 Fugle i hvert Sekund, 

 udgør dette i 45 Minutler, 5,400,000 Fugle. Inden delte Massetog 

 begyndte, fandtes jo allerede adskillige Hundredetusender i Gran- 

 bevoksningen: del er saaledes en aldeles enorm Masse Fugle, 

 som samles her. 



Grunden til, at Tiden for Fuglenes Samling vekslede ret be- 

 tydeligt ved senere Lejhgheder, kan vel forklares saaledes, at 

 naar Fuglene paa deres daglige Udflugter traf paa Flokke af 

 Kvækere, som enten nylig var ankomne eller forud opholdt sig 

 paa andre Steder, slog disse sig sammen med Kågerodflokkene 

 og gjorde dem Selskab, naar de vendte tilbage om Aftenen. 



Efterhaanden som Fuglene ankom, slog de sig ikke ned i 

 Træerne men foretog først nogle Orienterings- og Undersøgelses- 

 flyvninger rundt om Bevoksningen. Billedel S. 195 er taget, medens 

 Trækkel stod paa, og Granbevoksningen, hvis Konturer aftegner 

 sig som Silhuet, er Fuglenes Nallekvarter. Fotografiet er ikke 

 riglig klart, eftersom del loges ved 4^/2 Tiden om Eftermiddagen 

 4 Februar, da det allerede var halvmørkt. 



